Trondheim Spektrum

Trondheim Spektrum er en flerbruksarena på Øya i Trondheim. Den største arenaen på 4800 kvadratmeter har plass til  personer eller sitteplasser til 8900 personer. Den nye arenaen stod ferdig i 2019 og erstattet en gruppe flerbrukshaller på samme sted. De tidligere hallene gikk opprinnelig under navnet Nidarøhallen frem til 2002.  

 Om arenaen 
Trondheim Spektrum ble utbygd og rehabilitert i perioden 2014–2019 og erstattet en samling eksisterende haller. Bakgrunnen for ombyggingen var at to av de tidligere hallene krevde omfattende rehabilitering. Formannskapet i Trondheim vedtok i 2014 å bygge en ny og større hall som skulle stå ferdig til håndball-EM i 2020. 

Den nye hallen stod ferdig i 2019 og har ni spilleflater for håndball og seks minibaner for barneidrett. Den største hallen har 8900 sitteplasser under håndballkamper,https://www.handball.no/regioner/nhf-sentralt/kampaktivitet/landslag/handballgutta/ehf-euro-2020/euro-billetter/ og det kan arrangeres konserter i hallen med opptil  tilskuere.«Trondheim Spektrum er full av farger», Adresseavisen 17. august 2019, s. 8.

Planene for den nye hallen ble kritisert, blant annet med utgangspunkt i begrensede parkeringsmuligheter og potensielle trafikkproblemer siden hallen ligger innerst i en blindgate. Det daværende flertallet i bystyret bestående av Arbeiderpartiet, FrP, Senterpartiet og KrF, mente imidlertid at det ville bli for dyrt å bygge en ny hall et annet sted i byen, og vedtok i 2016 å bygge hallen på Nidarø.Adresseavisen (28. august 2018): Spektrum - hvordan havnet vi her?   

 Gamle Trondheim Spektrum 
De opprinnelige hallene ble oppført i tre byggetrinn.  og 2 ble tegnet av arkitektene Pran & Torgersen, og ble oppført i årene 1963 og 1971.  i 1988 ble tegnet av Lien & Risan arkitektkontor. 

Gamle Trondheim Spektrum hadde en gulvflate på  m² fordelt på åtte flerbrukshaller, samt et vrimleområde på over 1000 m² som hadde kafeteria og minibank. Den største hallen hadde 3400 sitteplasser og plass til 6000 mennesker stående.

Trondheim Spektrum hadde også 1000 kvadratmeter med møterom i forskjellige størrelser fra 80 til 480 kvadratmeter. Anlegget hadde et eget pressesenter som bestod av to arbeidsrom, tre kontorer samt møterom. Et treningssenter og et cateringselskap hadde også tilhold i bygget. 

 Arrangementer 
Foruten breddeidrett benyttes hallene til blant annet kurs, seminarer, kongresser og messearrangement, for eksempel arrangeres fiskeoppdrettsmessen Aqua Nor og fiskerimessen Nor-Fishing i Trondheim Spektrum.

Trondheim Spektrum var hjemmeareana for Byåsen Håndball Elite. Det ble arrangert kamper under VM i håndball for kvinner i Trondheim Spektrum både i 1993 og 1999, og under EM i håndball 2008 for menn ble en del av kampene spilt i anlegget.

I 2020 var Trondheim Spektrum arena for Melodi Grand Prix og innledende kamper i håndball-EM for menn. De innledende rundene i håndball-EM for kvinner skulle spilles i arenaen i desember 2020, men på grunn av koronapandemien kunne ikke kampene spilles der. 

Den 22. oktober 2022 var Trondheim Spektrum arena for eliteseriekamp mellom Kolstad og Elverum som hadde publikumsrekord på 9.083 tilskuere.

I 2023 var arenaen igjen vert for Melodi Grand Prix. I håndball-VM 2023 for kvinner ble kampene i den ene hovedrunden og to kvartfinaler spilt i Trondheim Spektrum. Idrettsgallaen 2024 ble avholdt 6. januar 2024. I 2024 ble finalen i Melodi Grand Prix og kokkekonkuransen Bocuse d’Or Europe arrangert der.

 Referanser 

 Eksterne lenker 


Kategori:Idrettshaller i Trøndelag
Kategori:Idrettsanlegg i Trondheim
Kategori:Kultur i Trondheim
Kategori:Næringsliv i Trondheim
Kategori:Byåsen Håndball Elite
Kategori:Arenaer brukt under EM eller VM i håndball i Norge
Kategori:Konsertlokaler i Norge
Kategori:Øya (Trondheim)